Saskia Alusalu

Saskia Alusalu (sündinud 14. aprillil 1994 Jõgeval) on Eesti kiiruisutaja ja rulluisutaja. Ta on lõpetanud 2013. aastal Põltsamaa Ühisgümnaasiumi ja 2024. aastal Tartu Ülikooli (cum laude) füsioteraapia erialal. Ta on õppinud Põltsamaa lastemuusikakoolis viiulit. Kiiruisutamisega hakkas ta tegelema 2006. aastal treener Väino Treimani juhendamisel. Aastatel 2011–2015 ja 2016–2020 treenis ta Inzelli kiiruisuakadeemias Saksamaal ning 2015–2016 Norra kiiruisuakadeemias. 2018. aasta Pyeongchangi taliolümpiamängude ava- ja lõputseremoonial oli ta Eesti lipukandja. Samadel olümpiamängudel saavutas ta 24. veebruaril ühisstardiga sõidus finaalis neljanda koha. Ta sai 2011. aastal juunioride maailmameistrivõistlustel 3000 meetri distantsil 25., 2012. aastal 19. koha ja 2013. aastal 17. koha ning 1500 m distantsil 31. koha. Ühisstardist sõidus juunioride sarja kokkuvõttes oli 2013. aastal 3., täiskasvanute sarja kokkuvõttes oli 2018–8., 2019–11. ja 2020–18. Ühisstardist sõidus oli ta 2018. ja 2020. aastal 11., distantsidel 3000 m 2018 - 12. ja 1500 m 2018 - 19. Mitmevõistluses olid tema kohad: 2014 - 24. (3000 m 19., 1500 m 24., 500 m 26.), 2015 - 17. (3000 m 16., 1500 m 17., 500 m 18.), 2016 - 17. (3000 m 15., 500 m ja 1500 m 17.), 2017 - 16. (3000 m 15., 1500 m 16., 500 m 18.) ja 2019 - 13. (3000 m 11., 1500 m 15., 500 m 16.) 2019. aasta augusti seisuga on Saskia Alusalu 38-kordne Eesti meister kiiruisutamises ja tema nimel on 89 Eesti rekordit. Alusalu tuli 2008. aastal Eesti meistriks 3000 meetri distantsil. 2009., 2010., 2011. ja 2012. aasta Eesti meistrivõistlustel võitis ta kõik neli distantsi (500 m, 1000 m, 1500 m, 3000 m) ja mitmevõistluse. Oma esimese Eesti rekordi püstitas ta 14-aastaselt 1500 m distantsil. Tema isiklikud ja ühtlasi Eesti rekordid on 500 m 40,85 (2019), 1000 m 1.19,01 (2019), 1500 m 1.58,64 (2019), 3000 m 4.07,43 (2019), 5000 m 7.19,14 (2017), minimitmevõistlus 178,533 (2011). Alusalu tuli aastatel 2015, 2016, 2018, 2019 Eesti meistriks rulluisutamises maratonidistantsil. Saskia Alusalu oli Guinnessi rekordina kinnitatud 2018. aasta suvel "Eesti Vabariik 100" ürituste raames korraldatud 100 x 10 km teatejooksu võistkonna liige, jooksis viimast vahetust. 24. augustil 2021 teatas ta tippspordikarjääri lõpetamisest. 2010 Presidendi Kultuurirahastu noore sportlase preemia 2010–2020 Eesti parim naiskiiruisutaja 2018 Eesti aasta naissportlane 2016 Tradehouse'i noorsportlase stipendium 2018 Ergo Kindlustuse noorsportlase stipendium Saskia Alusalu oli aastatel 2020–2024 Eesti Olümpiakomitee sportlaskomisjoni liige ja esindajate kogu liige. Saskia Alusalu isiklikud rekordid. Tärniga (*) on tähistatud Eesti rekordid. Saskia Alusalu õde on endine kiiruisutaja Sandra Alusalu. Tema elukaaslane oli 2020–2023 ettevõtja Mark Luts. Deivil Tserp, "Kiiruisutaja, kes mängib viiulit" Õhtuleht, 3. aprill 2010 Anu Säärits, "Saskia Alusalu harjutab Saksamaal kiiruisuakadeemias" ERR, 10. november 2012 Saskia Alusalu. Competed in Olympic Games. Nordeconist sai Saskia Alusalu üks suursponsoritest Nordeconi koduleht. Vaadatud 09.07.2024. Saskia Alusalu. Minust. saskiaalusalu.ee. Sissekanne ESBL-is Guinness World Records. Fastest relay 100 x 10 kilometres "Rekord on ametlik! EV100 Guinnessi rekordi jooksu tulemus sai ametliku kinnituse" Delfi Sport, 21. jaanuar 2019 "Saskia Alusalu lõpetab sportlaskarjääri" ERR, 24. august 2021 "Saskia Alusalu pälvis esimese kiiruisutajana aasta naissportlase tiitli" ERR, 27. detsember 2018 Noorsportlase stipendium Tradehouse.ee. Vaadatud 09.07.2024. Siim Kaasik. "Vaata, kelle vahel jagunes 25 000 euro suurune noorsportlaste stipendium" Postimees Sport, 25. aprill 2018 http://speedskatingresults.com/index.php?p=17&s=8127 "Kiiruisutaja Saskia Alusalu kooselu ettevõtjast kallimaga lõppes" elu24.postimees.ee, 18. aprill 2024 Biograafia ESBL-is Koduleht Tippspordist loobunud Saskia Alusalu: mullis sportimine on nagu vanglas viibimine Delfi, 25. august 2021 Saskia Alusalu kergitab saladuseloori oma eraelult: nime ma vahetada ei taha, aga emaks ma soovin saada. kroonika.delfi.ee, 30. jaanuar 2023 Saskia Alusalu ja Stig Rästa duett esitab laulu "Kes jõudis tippu" üritusel "Spordiaasta tähed 2023". Postimees Sport, 30. detsember 2023